# ลามู ทรามวัยจากต่างดาว
ลามู ทรามวัยจากต่างดาว หรือ ลามู สาวน้อยมหัศจรรย์ สมัยเมื่อนำมาฉายออกอากาศทางสถานีโทรทัศน์ช่อง 9 อ.ส.ม.ท. หรือ สถานีโทรทัศน์โมเดิร์นไนน์ทีวีในปัจจุบัน เมื่อหลายสิบปีก่อน  เป็นการ์ตูนญี่ปุ่น เรื่องและภาพโดยรูมิโกะ ทากาฮาชิ ตีพิมพ์ครั้งแรกในโชเน็งซันเดย์รายสัปดาห์ ของสำนักพิมพ์โชงากูกัง ส่วนอนิเมะซีรีส์มีการออกอากาศครั้งแรกในประเทศญี่ปุ่นวันที่ 14 ตุลาคม 1981 ถึงวันที่ 19 มีนาคม 1986 มีจำนวนตอนทั้งหมด 195 ตอน ต่อมาในปี 2022 มีการนำมาดัดแปลงอีกครั้งในซีรีส์ชื่อเดียวกัน 

 เนื้อเรื่อง 
อาตารุหนุ่มจอมกะล่อนได้ถูกคัดเลือกตัวให้ไปแข่งขันกับผู้รุกรานโลก (เผ่ายักษ์) โดยให้แข่งวิ่งไล่จับกับลามู มีเงื่อนไขว่า ถ้าอาตารุสามารถจับเขาของลามูได้ภายใน 10 วัน พวกเผ่ายักษ์จะกลับไป แต่ถ้าไม่ได้โลกจะต้องถูกยึด ผ่านไปวันแล้ววันเล่าก็ไม่มีวี่แววว่าอาตารุจะทำได้ ชิโนบุจึงตัดสินใจไปบอกอาตารุว่าถ้าหากอาตารุทำได้เธอจะแต่งงานกับอาตารุ ด้วยเหตุนี้จึงทำให้อาตารุมีแรงฮึดสู้ขึ้นมา วันต่อมาอาตารุสามารถจับเขาของลามูได้สำเร็จ และด้วยความดีใจเขาจึงหลุดปากออกไปว่า "ชั้นได้แต่งงานแล้ว" ลามูเข้าใจผิดจึงบอกว่า "ตกลง ถ้าพูดถึงขนาดนั้นล่ะก็ ชั้นจะแต่งงานด้วย" และนี่คือที่มาของเรื่องทั้งหมด

หลังจากวันนั้น ลามูตัดสินใจมาอยู่ที่โลกกับอาตารุ และเรียกอาตารุว่า "ดาร์ลิ่ง" ตลอด ลามูมักจะนำเรื่องมาให้อาตารุได้ปวดหัวอยู่เสมอ ไม่ว่าจะเป็นเรื่องเครื่องมืออันทันสมัย ไม่ว่าจะเป็นอาหารต่างดาวที่แสนอร่อยแต่ให้ผลข้างเคียงสุดประหลาด แต่เรื่องที่อาตารุเห็นจะชอบที่สุดก็คงเป็นเรื่อง เพื่อนต่างดาวแสนสวยของลามูนั่นเอง

 ตัวละคร 
 โมโรโบชิ อาตารุ  เด็กหนุ่มมัธยมปลายจอมกะล่อน ชอบจีบสาวเป็นชีวิตจิตใจ นิสัยบ้า ๆ บอ ๆ เจอเรื่องซวยได้แทบทุกวัน ปากบอกลามูว่ารำคาญ แต่ใจจริงแอบรักลามู
 ลามู อินเวเดอร์ หรือ ลัม อินเวเดอร์  (ในชื่อภาษาอังกฤษใช้ชื่อ Lum) เจ้าหญิงของโอนิ (ยักษ์ชนิดหนึ่ง) มีความสามารถพิเศษคือบินได้และปล่อยกระแสไฟฟ้าได้ ตามติดอาตารุไม่ยอมห่าง ถ้าเห็นอาตารุนอกใจ เธอจะปล่อยกระแสไฟฟ้าทันที
 มิยาเกะ ชิโนบุ  เคยเป็นเพื่อนหญิงของอาตารุ มีพละกำลังสูง เคยถึงขนาดขว้างโต๊ะเรียน
 เม็นโด ชูทาโร  หนุ่มผู้ดีมีตระกูลรูปหล่อลูกเศรษฐี แต่กลัวที่มืดและที่แคบ ถ้าถูกขังอยู่ในที่มืดจะร้องว่า "แง! มืดจัง แคบจัง หนูกลัว" (แต่ถ้ามีผู้หญิงอยู่ด้วยล่ะก็ ตรงกันข้ามเลย) นิสัยเหมือนอาตารุ
 เม็นโด เรียวโกะ  เป็นน้องสาวของชูทาโร หน้าตาน่ารักแต่ชอบเล่นอะไรแผลง ชอบเล่นระเบิด เรียวโกะเคยทำตุ๊กตาฟางของเม็นโดขึ้นมา แล้วไปฝากไว้ที่อาตารุ ทำเอาเม็นโดแทบตาย
 ฟูจินามิ ริวโนะสุเกะ  ผู้หญิง แต่ถูกเลี้ยงมาแบบผู้ชายตั้งแต่เด็ก นิสัยเลยเหมือนผู้ชาย
 อาจารย์ซากุระ  ครูห้องพยาบาลประจำโรงเรียนโทโมบิกิ แต่ตัวจริงเป็นมิโกะ ถึงแม้ว่าอาจารย์ซากุระกินอาหารแต่ละมื้อเยอะจนไม่น่าเชื่อแต่ยังคงรักษาหุ่นได้ดี
 ซากุรันโบ  หรือ เชอร์รี่ เป็นลุงของซากุระ และเป็นพระด้วย นิสัยตะกละ และสร้างเสียงหัวเราะให้กับคนอื่น
 มิสึโนะโคจิ โทบิมาโร  เม็นโด้มักจะเรียกเขาว่า ทอนจัง ส่วนโทบิมาโร่จะเรียกเม็นโด้ว่า "ชูจัง" ตระกูลนี้เป็นศัตรูกับตระกูลเม็นโด้ โทบิมาโรมักจะเล่นเบสบอลอยู่บ่อย ๆ แต่ชอบกลืนลูกเบสบอลที่อีกฝ่ายตีมา
 มิสึโนะโคจิ อาซึกะ  น้องสาวของโทบิมาโร เป็นโรคกลัวผู้ชาย เพราะเธอไม่เคยเจอผู้ชายเลยตั้งแต่เกิด ตามธรรมเนียมของบ้านมิสึโนะโคจิที่ถ้าหากว่ามีลูกสาวจะต้องห้ามไม่ให้พบผู้ชายจนกว่าจะอายุ 15 ปี เวลาเจอผู้ชายจะ ผลักผู้ชายออกไปไกลลิบ อาซึกะแรงเยอะมาก ถึงขนาดใส่ชุดเกราะเหล็ก 200 กิโลกรัม วิ่ง 100 เมตร ได้ภายใน 12 วินาที นิสัยติดพี่ชาย ชอบมานอนห้องพี่ชายบ่อย
 เร  เป็นพวกเผ่ายักษ์เหมือนลามูและเป็นผู้ชายที่หล่อที่สุดในอวกาศและเป็นคู่หมั้นของลามู กินอาหารได้หมดทุกอย่าง แต่เพราะนิสัยแบบนี้ลามูเลยหนีมา
 รัน  เป็นเพื่อนสมัยเด็กของลามู แต่มีความแค้นส่วนตัวกับลามูที่สมัยเด็กได้ไปแอบชอบ เร คนเดียวกัน แต่เรได้หมั้นกับลามูแทน รันมาที่โลกเพื่อแก้แค้นลามูโดยการแย่งอาตารุ ความสามารถของรันคือสามารถจูบเพื่อดึงเอาความหนุ่มสาวไปได้
 โอยุคิ  เป็นเพื่อนสมัยเด็กของลามู และเป็นนางพญาหิมะของดาวเนปจูน เป็นคนที่เย็นชา
 เบ็นเท็น  เป็นเพื่อนสมัยเด็กของลามู มีแรงเยอะมาก
 จาริเท็น  หรือ เท็นจัง เป็นเด็กเผ่ายักษ์ลูกพี่ลูกน้องของลามู พ่นไฟได้ นิสัยกะล่อนเจ้าชู้เหมือนกับอาตารุ เท็นจังแอบชอบซากุระอยู่

สื่อ
 มังงะ 

 รายชื่อตอน 

 เกม 
เกมจากการ์ตูน ลามู

 ชื่อ  ผู้ผลิต  ระบบ  ชนิด  ปีออกจำหน่าย Lum no Wedding Bell  จาเลโก  แฟมิคอม  เกมผจญภัย  พ.ศ. 2529 Urusei Yatsura  ไมโครแคบิน  MSX2  เกมปริศนา พ.ศ. 2530 Dear My Friends  เกมอาร์ตส  เซก้า CD  เกมผจญภัย  พ.ศ. 2536 Urusei Yatsura  นินเทนโด  เกมบอย  เกมผจญภัย  Stay With You  ฮัดสัน  คอมพิวเตอร์  เกมผจญภัย  พ.ศ. 2535 Endless Summer  มาร์เวลัส  นินเทนโด DS  เกมผจญภัย  พ.ศ. 2548

 เสียงตอบรับ 
ซีรีส์ชุดหนังสือการ์ตูนมังงะ 「うる星やつら」"อูรูเซ ยัตสึระ" หรือ ลามู ทรามวัยจากต่างดาว ได้รับรางวัล "โชงากูกังมังงะอวอร์ด" รวมสองสาขา โชเน็งและโชโจะ เมื่อปี พ.ศ. 2523小学館漫画賞 第26回(1980年)受賞作品 โชงากูกังมังงะอวอร์ด Cmoa.jp (ในภาษาญี่ปุ่น) เรียกข้อมูลเมื่อ 2018-05-13. Shogakukan Manga Award en.wikipedia.org (ในภาษาอังกฤษ) เรียกข้อมูลเมื่อ 2018-05-13. และได้รับรางวัล เซอุงอวอร์ด (Seiun Award) ในงานประกาศรางวัล ครั้งที่ 18 ในปี พ.ศ. 2532 Seiun Award 第18回 (昭和62年/1987年度) 星雲賞 ครั้งที่ 18 (ปีโชวะที่ 62 / ปี ค.ศ. 1987) prizesworld.com (ในภาษาญี่ปุ่น) เรียกข้อมูลเมื่อ 2018-07-30.

และลามู ทรามวัยจากต่างดาว ได้รับอันดับ 1 จากการโหวตในประเภทเพลงประกอบยอดเยี่ยม ปี พ.ศ. 2524 ในการประกาศรางวัล อนิเมะกรังด์ปรีซ์ ซึ่งจัดโดยนิตยสารอะนิเมจ ในเพลงเปิดชื่อเพลง ลามูโนะ เลิฟซอง (ラムのラブソング) Anime Grand Prix  List of Anime Grand Prix winners en.wikipedia.org (ในภาษาอังกฤษ) เรียกข้อมูลเมื่อ 2018-05-13. แล้วปีต่อมา พ.ศ. 2525  ตอนที่ 67 ด้วยชื่อตอน 君去りし後 "Kimi sarishi ato" ได้รับการโหวตให้เป็นอันดับ 1 ของรางวัลประเภทตอนสุดประทับใจ

สำหรับในประเทศไทย  ลามู ทรามวัยจากต่างดาว เป็นที่รู้จักดีในประเทศไทยในเวลาไม่นานหลังจากญี่ปุ่นทั้งอนิเมะและหนังสือการ์ตูน   อย่างไรก็ตามการนำเข้าแบบลิขสิทธิ์ถูกต้องที่พอจะมีบันทึกไว้ได้แก่ ภาพยนตร์ ลามู สาวน้อยมหัศจรรย์ ยอดรักนักฝัน (Urusei Yatsura Beautiful Dreamer) ปีพ.ศ. 2543 มีการออกอากาศทางช่อง 9 อ.ส.ม.ท. โดยทีมพากย์เสียงภาษาไทยนำโดย น้าต๋อยเซมเบ้  และมีวีซีดีวางขายภายใต้ลิขสิทธิ์ของไทก้า   รวมทั้งหนังสือการ์ตูน 34 เล่มจบ ตีพิมพ์ลิขสิทธิ์โดย สยามอินเตอร์คอมิกส์